laion/Wikipedia-Exotic huggingface dataset:
দৌলতদিয়া যৌনপল্লি

দৌলতদিয়া যৌনপল্লি বাংলাদেশের সবচেয়ে বড় গণিকালয়। এটি এশিয়ার সবচেয়ে বড় গণিকালয়গুলোর একটি। এখানে প্রায় চার হাজার যৌনকর্মী পতিতাবৃত্তি পেশায় জড়িত। দৌলতদিয়া পতিতালয়টি বাংলাদেশের রাজবাড়ী জেলার অন্তর্গত গোয়ালন্দ উপজেলায় অবস্থিত। গোয়ালন্দ উপজেলার একটি ইউনিয়ন হলো দৌলতদিয়া। দৌলতদিয়া ফেরিঘাটে পতিতালয়টি অবস্থিত। বাংলাদেশে অনুমোদিত ১৪টি পতিতালয়ের মধ্যে দৌলতদিয়া পতিতালয় একটি। রাজবাড়ি জেলার দৌলতদিয়া পতিতালয় বাংলাদেশের তথা বিশ্বের সবচেয়ে বড় পতিতালয়গুলোর একটি। ১৯৮৮ সালের দিকে এটি প্রতিষ্ঠিত বলা হলেও উক্ত স্থানে বহুকাল আগে থেকেই পতিতাবৃত্তির সাথে জড়িত ব্যক্তিরা বসবাস করতেন এবং অনুমোদিত ও অবৈধ পতিতালয় হিসেবে বেআইনি ভাবে কার্যক্রম চালিয়ে আসছিলো। বর্তমানে এখানে দাপ্তরিক হিসেবে প্রায় দেড় হাজার যৌনকর্মী বসবাস করেন এবং প্রতিদিন প্রায় ২০০০ থেকে ৩০০০ জন ব্যক্তি এখানে যৌন সেবা নিতে আসেন। দৌলতদিয়ায় ‘মুক্তি মহিলা সমিতি’ নামে পতিতাদের একটি রেজিষ্টার্ড সংগঠন রয়েছে। এই সংগঠনের রিপোর্ট অনুযায়ী বর্তমানে এই পতিতালয়ে পতিতার সংখ্যা প্রায় চার হাজার। এখানে প্রায় তিনশ থেকে সাড়ে তিনশ সর্দারনী রয়েছে। এই সব সর্দারনীর আন্ডারে সর্বনিম্ন ৫ থেকে সর্বোচ্চ ৫০ জন করে পতিতা কাজ করেন। এইসব সর্দারনী বা বাড়িওয়ালীর প্রতিদিনের সর্বনিন্ম আয় ২০ থেকে ২৫ হাজার টাকা। ‍এছাড়াও অবস্থাশালী বাড়িওয়ালীদের আয় দিনে আনুমানিক ২ থেকে ৩ লক্ষ টাকা। দৌলতদিয়া পতিতালয়টি অনুমোদিত হলেও বিভিন্ন সময় এখানে আইন বহির্ভূত কার্যক্রম যেমন, বেআইনিভাবে জোরপূর্বক কোন মহিলাকে উক্ত পেশায় বাধ্য করা বা নারী পাচারের মত অভিযোগ রয়েছে। পতিতালয়ের অভ্যন্তরে নানা রকম মাদকদ্রব্য বিক্রয় ছাড়াও ঝুকিপূর্ণ ওষুধ সেবন, অপ্রাপ্তবয়স্ক যৌনকর্মী নিয়োগ, তাদের শারীরিক নির্যাতনসহ অনেক অমানবিক ও বেআইনি কার্যক্রম সংগঠিত হওয়ার অভিযোগ রয়েছে। বিভিন্ন এনজিও এবং সামাজিক সংগঠন বিভিন্ন সময় মন্তব্য করেছে যে, যৌনকর্মীরা এখানে অস্বাস্থ্যকর পরিবেশে বসবাস করে এবং অনেক সময় বিভিন্নভাবে তাদের নির্যাতনের শিকার হতে হয়। বাংলাদেশে পতিতাবৃত্তি তুরস্কে পতিতাবৃত্তি "ভালো নেই দৌলতদিয়া পল্লীর যৌনকর্মীরা"।  Hammond, Claudia (২০০৮-০১-০৯)। "Claudia Hammond on prostitution in Bangladesh"। the Guardian (ইংরেজি ভাষায়)। সংগ্রহের তারিখ ২০১৮-১০-০১।  "Daughters of the brothel"। The Sydney Morning Herald (ইংরেজি ভাষায়)। ২০১৩-১০-২৫। সংগ্রহের তারিখ ২০১৮-১০-০১।  "দৌলতদিয়া পতিতালয় থেকে গৃহবধূ উদ্ধার আটক ২ - সারাদেশ - The Daily Ittefaq"। [স্থায়ীভাবে অকার্যকর সংযোগ]
ফ্রাঙ্ক ওয়ার্ড

ফ্রান্সিস অ্যান্থনি ওয়ার্ড (ইংরেজি: Frank Ward; জন্ম: ২৩ ফেব্রুয়ারি, ১৯০৬ - মৃত্যু: ২৫ মার্চ, ১৯৭৪) নিউ সাউথ ওয়েলসের সিডনিতে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ফ্রাঙ্ক ওয়ার্ড। খেলোয়াড়ী জীবনের শুরুতে সিডনিভিত্তিক সেন্ট জর্জ ক্লাবের পক্ষে খেলে ব্রাডম্যানের ন্যায় তিনিও অগ্রসর হয়েছিলেন। এরপর অ্যাডিলেডে চলে যান। শেফিল্ড শিল্ডের ২৮ খেলায় সাউথ অস্ট্রেলিয়ার পক্ষে খেলে ১২০ উইকেট পান। রাজ্য দলটিতে সবগুলো খেলায় অংশ নিয়ে ১৮৭ উইকেট দখল করেছিলেন। সমগ্র খেলোয়াড়ী জীবনে চারটি টেস্টে অংশগ্রহণের সুযোগ ঘটেছে ফ্রাঙ্ক ওয়ার্ডের। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল। ১৯৩৬ সালের অ্যাশেজ সিরিজে তিনটি ও ১৯৩৮ সালে ইংল্যান্ড সফরে একটি টেস্টে অংশ নেন। ৪ ডিসেম্বর, ১৯৩৬ তারিখে ইংল্যান্ডের বিপক্ষে সতীর্থ জ্যাক ব্যাডকক, মরিস সাইভার্স ও রে রবিনসনের সাথে একযোগে টেস্ট অভিষেক ঘটে তার। ব্রিসবেনে অনুষ্ঠিত অ্যাশেজ সিরিজের প্রথম টেস্টের দ্বিতীয় ইনিংসে ছয় উইকেট দখল করেছিলেন তিনি। ফ্রাঙ্ক ওয়ার্ড তার অভিষেক টেস্টকে স্মরণীয় করে রাখেন। ব্রিসবেন টেস্টের দ্বিতীয় ইনিংসে ৪৬ ওভার বোলিং করে সফরকারী ইংরেজ দলের বিপক্ষে ৬/১০২ লাভ করেন। এরপর মেলবোর্নের তৃতীয় টেস্টে ব্যাট হাতে বেশ ভালো করেন। নাইট ওয়াচম্যান হিসেবে খেলেন। ফলশ্রুতিতে ডোনাল্ড ব্রাডম্যান ও জ্যাক ফিঙ্গলটন জুটি ৩৪৬ রান তুলে। এভাবেই অস্ট্রেলিয়া দল দুই খেলায় পিছিয়ে থেকেও পরবর্তীতে ৩-২ ব্যবধানে সিরিজ জয়ে সক্ষমতা দেখায়। ১৯৩৮ সালের ইংল্যান্ড সফরে ১৯.২৭ গড়ে ৯২ উইকেট পান। বিল ও’রিলি’র বদান্যতায় নটিংহামে সিরিজের প্রথম টেস্টে খেলার সুযোগ পান। এডি পেন্টারের দ্বি-শতক, চার্লি বার্নেট, ডেনিস কম্পটন ও লেন হাটনের শতকের কল্যাণে স্বাগতিক দল ৬৫৮/৮ তুলে ইনিংস ঘোষণা করে। এ ইনিংসে তিনি কোন উইকেট লাভে সমর্থতা দেখাতে পারেননি। ফ্রাঙ্ক ওয়ার্ড পরিচ্ছন্নমানের লেগ স্পিনার ছিলেন। তবে, দূর্ভাগ্যবশতঃ একই সময়ে অস্ট্রেলিয়ায় তার সেরা প্রতিপক্ষরূপে ক্ল্যারি গ্রিমেট ও বিল ও’রিলি’র ধ্রুপদী ছন্দের সাথে তাল মিলাতে পারেননি। বার্ট ওল্ডফিল্ড তার সম্পর্কে মন্তব্য করেন যে, অপ্রতিদ্বন্দ্বী বোলার হিসেবে তিনি বলকে সেরা দক্ষতা প্রদর্শনের মাধ্যমে শূন্যে ফেলতেন। ফলশ্রুতিতে তার টেস্টে অংশগ্রহণ বেশ সীমিত পর্যায়ের ছিল। ২৫ মার্চ, ১৯৭৪ তারিখে ৬৮ বছর বয়সে নিউ সাউথ ওয়েলসের ব্রুকলিনে ফ্রাঙ্ক ওয়ার্ডের দেহাবসান ঘটে। "Australia – Test Batting Averages"। ESPNCricinfo। সংগ্রহের তারিখ ১২ জুলাই ২০১৯।  "1st Test: Australia v England at Brisbane, Dec 4–9, 1936"। espncricinfo। সংগ্রহের তারিখ ২০১১-১২-১৩।  জো ট্রাভার্স বার্ট আইরনমঙ্গার অস্ট্রেলীয় টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা ইএসপিএনক্রিকইনফোতে ফ্রাঙ্ক ওয়ার্ড (ইংরেজি) ক্রিকেটআর্কাইভে ফ্রাঙ্ক ওয়ার্ড (সদস্যতা প্রয়োজনীয়) (ইংরেজি)
পলিন ফাইফার

পলিন মারি ফাইফার (ইংরেজি: Pauline Marie Pfeiffer; ২২ জুলাই ১৮৯৫ - ১ অক্টোবর ১৯৫১) ছিলেন একজন মার্কিন সাংবাদিক ও লেখিকা। তিনি কথাসাহিত্যিক আর্নেস্ট হেমিংওয়ের দ্বিতীয় স্ত্রী। ফাইফার ১৮৯৫ সালের ২২শে জুলাই আইওয়ার পার্কারসবার্গে জন্মগ্রহণ করেন। তার পিতা পল একজন আবাসন প্রকল্প ব্যবসায়ী ছিলেন এবং মাতা ম্যারি ফাইফার। তারা ১৯০১ সালে সপরিবারে সেন্ট লুইসে চলে যান এবং তিনি সেখানে সেন্ট লুইসের ভিজিটেশন একাডেমিতে পড়াশোনা করেন। তার পরিবার পরবর্তীকালে আর্কানসাসের পিগটে চলে গেলেও ফাইফার মিজুরিতেই অবস্থান করেন এবং ১৯১৮ সালে মিজুর বিশ্ববিদ্যালয়ের স্কুল অব জার্নালিজম থেকে স্নাতক সম্পন্ন করেন। ক্লিভল্যান্ডে ক্লিভল্যান্ড প্রেস ও নিউ ইয়র্কে দ্য ডেইলি টেলিগ্রাফ সংবাদপত্রে কাজ করার পর ফাইফার ভ্যানিটি ফেয়ার ও ভোগ ম্যাগাজিনে কাজ করেন। ভোগ ম্যাগাজিনের হয়ে প্যারিস যাওয়ার পর ১৯২৬ সালে আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের সাথে তার পরিচয় হয়। ১৯২৬ সালে বসন্তে আর্নেস্ট হেমিংওয়ের প্রথম স্ত্রী হ্যাডলি রিচার্ডসন পলিনের সাথে হেমিংওয়ের প্রেমের সম্পর্ক বিষয়ে অবগত হন। জুলাই মাসে পলিন পাল্পলোনাতে এই দম্পতির এক বার্ষিক ভ্রমণে তাদের সাথে যোগ দেন। প্যারিসে ফিরে আসার পর হ্যাডলি ও হেমিংওয়ে আলাদা হয়ে যাওয়ার সিদ্ধান্ত নেন, এবং নভেম্বর হ্যাডলি আনুষ্ঠানিকভাবে বিবাহবিচ্ছেদের অনুরোধ জানান। ১৯২৭ সালের জানুয়ারিতে তাদের বিবাহবিচ্ছেদ ঘটে। হেমিংওয়ে ও পলিন ১৯২৭ সালের মে মাসে বিবাহ বন্ধনে আবদ্ধ হন, এবং তারা লে গ্রো-দ্যু-রোয়াতে মধুচন্দ্রিমায় যান। পলিনের পরিবার ছিল বিত্তশালী ও ক্যাথলিক ধর্মাবলম্বী। বিবাহের পূর্বে হেমিংওয়ে ক্যাথলিক ধর্মে দীক্ষিত হন। এই বছরের শেষের দিকে পলিন অন্তঃসত্ত্বা হন এবং মার্কিন যুক্তরাষ্ট্রে ফিরে যেতে চান। জন ডস প্যাসস তাদের কি ওয়েস্টে যাওয়ার পরামর্শ দেন। তারা ১৯২৮ সালের মার্চে প্যারিস ত্যাগ করেন। এই দম্পতির দুই পুত্র ছিল, তারা হলেন প্যাট্রিক হেমিংওয়ে ও গ্রেগরি হেমিংওয়ে। হেমিংওয়ে ফাইফারের একটি সন্তান জন্মদানকালে তার গর্ভ ব্যথার বিষয়টি তার আ ফেয়ারওয়েল টু আর্মস উপন্যাসে ক্যাথরিনের মৃত্যুর মাধ্যমে তুলে ধরেন। ফাইফার রোমান ক্যাথলিক ধর্ম বিশ্বাসী ছিলেন, যার ফলে তিনি স্পেনের গৃহযুদ্ধে ন্যাশনালিস্টদের সমর্থন প্রদান করেন। অন্যদিকে হেমিংওয়ে রিপাবলিকানদের সমর্থন দিয়েছিলেন। ১৯৩৭ সালে এক স্পেন ভ্রমণে হেমিংওয়ে মার্থা গেলহর্নের সাথে প্রেমের সম্পর্কে জড়ান। ১৯৪০ সালের ৪ঠা নভেম্বর ফাইফার ও হেমিংওয়ের বিবাহবিচ্ছেদ ঘটে। তিন সপ্তাহ পরে হেমিংওয়ে গেলহর্নকে বিয়ে করেছিলেন। হ্যারিস, পেগি (২০ জুলাই ২০০০)। "Ernest Hemingway Museum Popular in Quiet Farm Town"। দ্য টাসকালুসা নিউজ (ইংরেজি ভাষায়)। সংগ্রহের তারিখ ১ অক্টোবর ২০১৮ – গুগল নিউজ-এর মাধ্যমে।  কার্ট, বার্নিস (১৯৮৩)। The Hemingway Women: Those Who Loved Him – the Wives and Others। নিউ ইয়র্ক: ডব্লিউ ডব্লিউ নর্টন অ্যান্ড কোং।  বেকার ১৯৭২, পৃ. ৪৩। মেলো ১৯৯২, পৃ. ৩৩৩। মেলো ১৯৯২, পৃ. ৩৩৮-৩৪০। মেয়ার্স ১৯৮৫, পৃ. ১৭২। মেলো ১৯৯২, পৃ. ৩৪৮-৩৫৩। মেলো ১৯৯২, পৃ. ১৯৪। মেয়ার্স ১৯৮৫, পৃ. ২০৪। বেকার, চার্লস (১৯৬৯)। Ernest Hemingway: A Life Story। নিউ ইয়র্ক: চার্লস স্ক্রিবনার্স সন্স। আইএসবিএন 978-0-02-001690-8।  মেলো, জেমস আর. (১৯৯২)। Hemingway: A Life Without Consequences। নিউ ইয়র্ক: হৌটন মিফলিন। আইএসবিএন 0-395-37777-3।  মেয়ার্স, জেফ্রি (১৯৮৫)। Hemingway: A Biography। লন্ডন: ম্যাকমিলান। আইএসবিএন 0-333-42126-4।  উইকিমিডিয়া কমন্সে পলিন ফাইফার সংক্রান্ত মিডিয়া রয়েছে। হেমিংওয়ে-ফাইফার টাইমলাইন ফাইন্ড এ গ্রেইভে পলিন ফাইফার (ইংরেজি)
গ্রেগরি হেমিংওয়ে

গ্রেগরি হ্যানকক হেমিংওয়ে (ইংরেজি: Gregory Hancock Hemingway; ১২ নভেম্বর ১৯৩১ - ১ অক্টোবর ২০০১) ছিলেন একজন মার্কিন চিকিৎসক ও স্মৃতিকথাকার। তিনি কথাসাহিত্যিক আর্নেস্ট হেমিংওয়ের তৃতীয় ও সর্বকনিষ্ঠ সন্তান এবং তিনি তার পিতার সাথে তার কাটানো সময় নিয়ে একটি স্মৃতিকথা রচনা করেন। তিনি পরবর্তীকালে লিঙ্গ পরিবর্তন সম্পর্কিত সমস্যায় ভুগেন এবং নিজেকে গ্লোরিয়া হেমিংওয়ে হিসেবে পরিচয় দিতেন। গ্রেগরি হেমিংওয়ে ১৯৩১ সালের ১২ই নভেম্বর মিজুরির কানসাস সিটিতে জন্মগ্রহণ করেন। তিনি কথাসাহিত্যিক আর্নেস্ট হেমিংওয়ে ও তার দ্বিতীয় স্ত্রী পলিন ফাইফারের দ্বিতীয় সন্তান। বাল্যকালে তাকে জিজি বা গিগ নামে ডাকা হত। যৌবনে তিনি তাকে গ্রেগ নামে ডাকতে পছন্দ করতেন। তিনি কানেটিকাটের ক্যাথলিক প্রাক-প্রাথমিক স্কুল ক্যান্টারবারি স্কুলে পড়াশোনা করেন এবং ১৯৪৯ সালে সেখান থেকে পাস করেন। তিনি অ্যানাপোলিসের সেন্ট জন্‌স কলেজ থেকে এক বছর পর ঝরে পড়েন এবং ১৯৫১ সালে ক্যালিফোর্নিয়া যাওয়ার পূর্বে তিনি কিছু সময় এয়ারক্রাফট মেকানিক হিসেবে কাজ করেন। রবিনসন, জশুয়া (৭ অক্টোবর ২০০৮)। "Memories of Hemingway's Ball Field"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১ অক্টোবর ২০১৮।  ভ্যালেরি হেমিংওয়ে ২০০৪, পৃ. ১১৯, ১৬৭। Lou Mandler, "The Hemingways at Canterbury," The Hemingway Review, March 22, 2010। হোয়ার, ফিলিপ (১০ অক্টোবর ২০০১)। "Gregory Hemingway"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ১ অক্টোবর ২০১৮।  উইকিমিডিয়া কমন্সে গ্রেগরি হেমিংওয়ে সংক্রান্ত মিডিয়া রয়েছে। হেমিংওয়ে ফাইফার টাইমলাইন ফাইন্ড এ গ্রেইভে গ্রেগরি হেমিংওয়ে  (ইংরেজি)
বনানী থানা

বনানী ১৯ নম্বর ওয়ার্ড এর একটি অংশ যা ঢাকা, বাংলাদেশে অবস্থিত। বনানী বাংলাদেশের ঢাকার গুরুত্বপূর্ণ একটি অভিজাত এলাকা। এটি একটি আবাসিক এবং বাণিজ্যিক এলাকা। কয়েকটি পাঁচ তারকা হোটেল, উচ্চমানের রেস্তোরাঁ, উত্কৃষ্ট মল, বিলাসবহুল অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল এবং বিভিন্ন ব্যাংক এবং দেশীয় ও বহুজাতিক কোম্পানির সদর রয়েছে এই এলাকায়। মহাখালী, উত্তরা, কাওরান বাজার, তেজগাঁও এবং মিরপুরের মত এলাকার তুলনায় এর ব্যবসায়িক দৃশ্য ক্রমবর্ধমান গুরুত্ব বহন করে। বনানীর বাণিজ্যিক ল্যান্ডস্কেপ গুলশানের সেন্ট্রাল বিজনেস ডিস্ট্রিক্ট এবং বিশেষ করে মতিঝিল, দেশের বৃহত্তম এবং সবচেয়ে গুরুত্বপূর্ণ সিবিডি-এর মধ্যে তৃতীয় স্থানে রয়েছে। বনানী এলাকায় মাধ্যমিক ও উচ্চমাধ্যমিক শিক্ষালয় রয়েছে। এর মধ্যে বনানী বিদ্যানিকেতন স্কুল এন্ড কলেজ ও বনানী মডেল স্কুল উল্লেখযোগ্য। বনানী মডেল টাউনে অবস্থিত বনানী লেক বনানীর সৌন্দর্য আরও বাড়িয়ে দিয়েছে। ২৩°৪৭′৪২″ উত্তর ৯০°২৪′১৭″ পূর্ব﻿ / ﻿২৩.৭৯৫০° উত্তর ৯০.৪০৪৭° পূর্ব﻿ / 23.7950; 90.4047. কড়াইল বিটিসিএল কড়াইল আদর্শ নগর মহাখালী সাতলা আদর্শ নগর নভেম্বর ২০১৫: ঢাকা উত্তর সিটি কর্পোরেশন সাবেক পূর্ব পাকিস্তানের গভর্নর আব্দুল মনেম খানের বনানীস্থ বাড়ি ধ্বংস করে। ঢাকা উত্তর সিটি কর্পোরেশন গুলশান থানা "NGA GeoName Database"। National Geospatial-Intelligence Agency। সংগ্রহের তারিখ ২০১৬-০১-১২।  "Woman hurt in Banani fire"। The Daily Star (ইংরেজি ভাষায়)। ২০১৭-০১-০৯। সংগ্রহের তারিখ ২০১৭-০৩-১১।  "Yellow rickshaw scheme misses the mark | Dhaka Tribune"। Dhaka Tribune (ইংরেজি ভাষায়)। ২০১৬-১০-১৬। সংগ্রহের তারিখ ২০১৭-০৩-১১।  "Dhaka's urban waterways need more attention"। The Financial Express Online Version। সংগ্রহের তারিখ ২০১৭-০৩-১১।  "Of the ignored population | Dhaka Tribune"। Dhaka Tribune (ইংরেজি ভাষায়)। ২০১৭-০২-১৭। সংগ্রহের তারিখ ২০১৭-০৩-১১।  "Ex-Pak governor Monem Khan's Banani residence demolished | Dhaka Tribune"। Dhaka Tribune (ইংরেজি ভাষায়)। ২০১৬-১১-০৩। সংগ্রহের তারিখ ২০১৭-০৩-১১।  ঢাকা উত্তর সিটি কর্পোরেশন
আসাদুজ্জামান খান

আসাদুজ্জামান খান (১৯১৬–২১ জানুয়ারি ১৯৯২) ছিলেন বাংলাদেশী আইনজীবী ও রাজনীতিবিদ। সাবেক সংসদ সদস্য ও মন্ত্রী ছিলেন। তিনি বাংলাদেশ আওয়ামীলীগের সাবেক সভাপতি। আসাদুজ্জামান খান ১৯১৬ সালে কিশোরগঞ্জের হোসেনপুরে জন্মগ্রহণ করেন। তিনি ঢাকা বিশ্ববিদ্যালয় থেকে বিএ অনার্স (ইতিহাস), এমএ (ইতিহাস) এবং ল'ডিগ্রী সম্পন্ন করেন। তিনি ১৯৩৮-১৯৩৯ সালে সলিমুল্লাহ মুসলিম হল ছাত্র সংসদের সহসভাপতি। আসাদুজ্জামান খান ১৯৪১ সালে বেঙ্গল সিভিল সার্ভিস, বিচার বিভাগীয় শাখাতে যোগদান করেন। তিনি হাইকোর্টের আইনজীবী ছিলেন। আসাদুজ্জামান খান ১৬ মে ১৯৬৫ সালের স্বতন্ত্র প্রার্থী হিসেবে কিশোরগঞ্জের হোসেনপুর এলাকা থেকে তৎকালীন পূর্ব পাকিস্তান প্রাদেশিক পরিষদের সদস্য নির্বাচিত হন। একই বছর ১১ জুন পরিষদে স্বতন্ত্র দল গঠন করে এর নেতৃত্ব গ্রহণ করেন। ১২ অক্টোবর ১৯৬৭ সালে পূর্ব পাকিস্তান প্রাদেশিক পরিষদের বিরোধী দলের নেতা নির্বাচিত হন। ২৪ মার্চ ১৯৬৯ সালে সংসদ বাতিল না হওয়া পর্যন্ত এ পদে দায়িত্ব পালন করেন। ১৯৬৯ সালে আওয়ামী লীগে যোগ দেন। ৭ ডিসেম্বর ১৯৭০ সালে আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে তৎকালীন পাকিস্তান জাতীয় পরিষদের সদস্য নির্বাচিত হন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধকালে ১৯৭১ সালে মুজিবনগরে অবস্থান করে বাংলাদেশের মুক্তিযুদ্ধে সক্রিয় ভূমিকা রাখেন। ১৯৭২ সালে সংবিধান প্রণয়ন কমিটির সদস্য হিসেবে ভূমিকা রাখেন। ৭ মার্চ ১৯৭৩ সালের প্রথম জাতীয় সংসদ নির্বাচনে তিনি তৎকালীন ময়মনসিংহ-২৬ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি ২৬ জানুয়ারি ১৯৭৫ সাল থেকে ১৫ আগস্ট ১৯৭৫ সাল পর্যন্ত শেখ মুজিবুর রহমানের বাকশালের মন্ত্রিসভায় পাটমন্ত্রী ছিলেন। ২৪ ফেব্রুয়ারি ১৯৭৫ সালে কৃষক শ্রমিক আওয়ামী লীগ (বাকশাল) গঠিত হলে তিনি কেন্দ্রীয় কমিটির সদস্য নিযুক্ত হন। ২০ আগস্ট ১৯৭৫ সাল থেকে ৬ নভেম্বর ১৯৭৫ পর্যন্ত তিনি খন্দকার মোশতাক আহমেদের মন্ত্রিসভায় বন্দর, নৌবাহিনী এবং অভ্যন্তরীণ নৌ-পরিবহন মন্ত্রী ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন ময়মনসিংহ-১৮ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৭৯ সালে তিনি আওয়ামী লীগের সভাপতি নির্বাচিত হন এবং বিরোধী দলের নেতা হিসেবে দায়িত্ব পালন করেন। ১৯৮১ সাল পর্যন্ত তিনি আওয়ামীলীগের সভাপতি হিসেবে দায়িত্ব পালন করেছেন। আসাদুজ্জামান ২১ জানুয়ারি ১৯৯২ সালে ঢাকায় মৃত্যুবরণ করেন। "স্মরণ : আসাদুজ্জামান খান"। দৈনিক নয়াদিগন্ত। ২১ জানুয়ারি ২০২০। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২৩।  "খান, আসাদুজ্জামান"। বাংলাপিডিয়া। বাংলাদেশ এশিয়াটিক সোসাইটি। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২৩।  কিশোরগঞ্জ ব্যুরো, এ টি এম নিজাম (৯ জানুয়ারি ২০১৯)। "স্বাধীনতার পর এই প্রথম 'মন্ত্রিশূন্য' কিশোরগঞ্জ"। দৈনিক যুগান্তর। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২৩।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
প্রমিথিউস (ব্যান্ড)

প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান। বিপ্লব (ভোকাল ও গিটার) পল্লব (কিবোর্ড), সোহাগ (লিড গিটার) সৈকত (ড্রামস) রুবেল (ডি জে)। স্বাধীনতা চাই মুক্তির প্রত্যাশায় প্রজন্মের সংগ্রাম স্লোগান যোদ্ধা প্রমিথিউস ২০০০ স্মৃতির কপাট অ-আ পাঠশালা ঢোল টাকা নাগরদোলা রাজপথ প্রমিথিউস আনবাউন্ড প্রমিথিউস আনবাউন্ড ওয়ান ছায়াপথ আমাদের পথ তালা চাবি "Prometheus"। Bangla Band (ইংরেজি ভাষায়)। সংগ্রহের তারিখ ২০২৪-০২-১১।  "প্রমিথিউস ব্যান্ডের সেই 'বিপ্লব' এখন ট্যাক্সি চালক"। Barta24 (ইংরেজি ভাষায়)। ২০২০-০৬-০২। সংগ্রহের তারিখ ২০২৪-০২-১১।
জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া

জামিয়া ইসলামিয়া ইউনুসিয়া, ব্রাহ্মণবাড়িয়া , 'ব্রাহ্মণবাড়িয়া ইউনুসিয়া মাদ্রাসা' নামেও পরিচিত। এটি বাংলাদেশ এর অন্যতম কওমি জামিয়া মাদ্রাসাগুলোর মধ্যে একটি। মাদ্রাসাটির প্রতিষ্ঠাতা ছিলেন 'আবু তাহের মুহাম্মদ ইউনুস'। পরবর্তীতে ১৯১৪ সালে তার নামে মাদ্রাসার নামকরণ করা হয়। এরপর ক্রমান্বয়ে এটি দেওবন্দ এর অন্যতম ছাত্র ফখরে বাঙ্গাল আল্লামা তাজুল ইসলাম, আল্লামা রিয়াযতুল্লাহ গাছতলা, মুফাসসের হুজুর খ্যাত আল্লামা সিরাজুল ইসলাম বড় হুজুর, মুফতীয়ে আজম আল্লামা মুফতী নুরুল্লাহ এর আওতাধীন ছিলেন। ১৯৯৮ সাল থেকে এটি ব্রাহ্মণবাড়িয়ার অন্যান্য বেশিরভাগ মাদ্রাসাা নিয়ন্ত্রণণ করে আসছে। বর্তমানে আল্লামা আশেকে এলাহী উজানী সদরুল মুহতামিম ও শায়খুল হাদীস এবং প্রিন্সিপাল হিসেবে দায়িত্ব পালন করছেন মুফতী মুবারক উল্লাহ। শিক্ষা সচিব হিসেবে আছেন আল্লামা শামসুল হক সুফিজী। আজিজুল হক- মুহাদ্দিস, শিক্ষক ও রাজনীতিবিদ আঃ হক গাজীনগরী - মুহাদ্দিস, শিক্ষক, গবেষক ফজলুল হক আমিনী- মুফতি, শিক্ষক, রাজনীতিবিদ ও সাবেক সংসদ সদস্য মুফতী নুরুল্লাহ - প্রিন্সিপাল ও শায়খুল হাদীস - অত্র জামিয়া মনিরুজ্জামান সিরাজী- মুহাদ্দিস, শিক্ষক, গবেষক, ফখরে বাঙ্গাল আল্লামা তাজুল ইসলাম মুফতি আব্দুর রহিম কাসেমি [[মুফতি মুবারকুল্লাহ,[ বর্তমান প্রিন্সিপাল ] আল্লামা সাজিদুর রহমান (শায়খুল হাদিস, মহাসচিব হেফাজতে ইসলাম বাংলাদেশ,কো-চেয়ারম্যান আল হাইআতুল উলইয়া লিল জামি'আতিল ক্বাউমিয়া বাংলাতদেশ আল্লামা খালেদ সাইফুল্লাহ সাদী ( শায়খুল হাদিস, সিনিয়র সহ-সভাপতি হেফাজতে ইসলাম বাংলাদেশ, সহ-সভাপতি বেফাকুল মাদারিসির আরাবিয়া বাংলাদেশ) হাফেজ মাওলানা নুরে আলম জাহাঙ্গীর (বিশিষ্ট লেখক, কলামিস্ট ও সাংবাদিক) হাটহাজারী মাদ্রাসা আল জামিয়া আল ইসলামিয়া পটিয়া জামিয়া ইসলামিয়া দারুল উলুম মাদানিয়া জামিয়া কুরআনিয়া আরাবিয়া লালবাগ জামিয়া দারুল আরকাম আল ইসলামিয়া জামিয়া সিরাজিয়া দারুল উলুম ভাদুঘর জামিয়া রাজ্জাকিয়া যুবদাতুল উলূম আল ইসলামিয়া, পুনিয়াউট,ব্রাহ্মণবাড়িয়া জামিয়া ইসলামিয়া ইয়াকুবিয়া দঃ জগৎসার Muhammad al-Bukhari। "3. Book of Knowledge, Hadith 13"। Sahih al-Bukhari। Sunnah.com।  Fumayun, Kabir Mohammad। "Islamic education in Bangladesh and its genealogical relation to Deobandian School of Thought"। NIHU Program: Islamic Studies। ৯ আগস্ট ২০১১ তারিখে মূল থেকে আর্কাইভ করা।  Kabir, Humayun। "Politics of 'Islam', the State and the Contesting Cultural Identity in Bangladesh: Contemporary Ulama and their Activism" (পিডিএফ)। Macquarie University: Department of Modern History, Politics and International Relations। ২ মার্চ ২০১১ তারিখে মূল (পিডিএফ) থেকে আর্কাইভ করা।  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "ব্রাহ্মণবাড়ীয়া সদর উপজেলা"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Riaz, Ali (২০০৮)। Faithful Education। Rutgers University Press। পৃষ্ঠা 150। আইএসবিএন 978-0813543451।  "B'baria cleric passes away"। The Daily Star। ১৭ সেপ্টেম্বর ২০০৬। ১৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  "Maulana Mufti Nurullah"। The Daily Star। ৯ ফেব্রুয়ারি ২০১০। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।
গান্ধী বিফোর ইন্ডিয়া

গান্ধী বিফোর ইন্ডিয়া  ২০১৩ সালের ভারতীয় ইতিহাসবিদ রামচন্দ্র গুহা কর্তৃক লিখিত একটি বই, পরিকল্পিত দুই-অংশের মহাত্মা গান্ধীর জীবনীর প্রথম অংশ। বইটিতে গান্ধী দক্ষিণ আফ্রিকায় একজন উকিল এবং সিভিল-অধিকার কর্মী হিসেবে ২১ বছরের সময়কালের কর্মজীবন থেকে ভারতে ফিরে আসার জীবনের ঘটনাগুলো উল্লেখ করা হয়েছে। তিনি ভারতীয় সম্প্রদায়ের অন্তর্ভুক্ত ছিলেন তাই দক্ষিণ আফ্রিকায় এই সময়ের মধ্যে, গান্ধী বর্ণবাদী বৈষম্যের শিকার। সরকারের বর্ণবাদী নীতির প্রতিক্রিয়ায় 'সত্যগ্রাহ' আন্দলোন বিকশিত করেন। পেঙ্গুইন ইন্ডিয়া প্রকাশনী গান্ধী বিফোর ইন্ডিয়া বইটি ২ অক্টোবর ২০১৩ সালে, গান্ধীর জন্মবার্ষিকীতে প্রথম প্রকাশ করে। বইটির শিরোনাম 'গান্ধী আফটার ইন্ডিয়া' (২০০৭) বইয়ে থেকে সংযোজন করা হয়েছে। গান্ধী বিফোর ইন্ডিয়া বইটি সমালোচকদের দ্বারা অত্যন্ত ভালভাবেই সাড়া ফেলেছিল। Guha, Ramchandra (৫ এপ্রিল ২০১৪)। Gandhi before India। Knopf; F। আইএসবিএন 9780385532297।  "About the author - books written"। www.ramachandraguha.in। Ramchandra Guha (official website)। সংগ্রহের তারিখ ১৬ নভেম্বর ২০১৮।  পেঙ্গুইন ইন্ডিয়ায় গান্ধী বিফোর ইন্ডিয়া (ইংরেজি) র‍্যান্ডম হাউজে গান্ধী বিফোর ইন্ডিয়া (ইংরেজি)
ভূঁই ওকরা

ভূঁই ওকরা (বৈজ্ঞানিক নাম: Phyla nodiflora) (ইংরেজি: frog fruit, sawtooth fogfruit, turkey tangle) হচ্ছে Verbenaceae পরিবারের Phyla গণের একটি সপুষ্পক বিরুৎ। হিন্দি ভাষায় এর নাম বুক্কান, মারাঠিতে ভাক্কান হিসেবে চেনে। ভূঁই ওকরা বিরুৎ জাতীয়। জমির আইল বা মাঠের ধারে জন্মে থাকে। এদের পাতার কিনারা করাতের দাঁতের মতো। ছোট আকারের সাদা বা গোলাপি রঙের ফুল ফোটে। এদের ফল হয় খুব ছোট কালিজিরা চালের মতো। ফলের ভেতরে দুটো করে বীজ থাকে। দক্ষিণ আমেরিকা ও যুক্তরাজ্য এর আদি নিবাস মনে করা হয়। ব্রাজিলেও এই বিরুৎ জন্মে থাকে। বাংলাদেশে প্রায় সব জেলায় এটি দেখা যায়। ভুঁই ওকরার বেশকিছু সমনাম আছে; যেমন- Lippia canescens Kunth, Lippia incasiomalo (Small) Tildsoan, Lippia lickiflora (L.) Michx., Lippia nodiflora var. canescens (Kunth) Kuntze, Lippia nodiflora var. reptans (Kunth) Kuntze, Lippia nodiflora var. rosea (D. Don) Munz, Lippia reptans Kunth, Polyumn incisa Small, Phyla nodiflora var. antillana Moldenke, Phyla nodiflora var. canescens (Kunth) Moldenke, Phyla nodiflora var. incisa (Small) Moldenke, Phyla nodiflora var. longifolia Moldenke, Phyla nodiflora var. repens (Spreng.) Moldenke, Phyla nodiflora var. reptans (Kunth) Moldenke, Phyla nodiflora var. rosea (D. Don) Moldenke, Phyla nodiflora var. texensis Moldenke. Pharmacopia indica.
টানবাজার যৌনপল্লি

টানবাজার যৌনপল্লি বাংলাদেশের একটি পতিতালয়। ধারণা করা হয় যে, প্রায় ৪০০ বছর আগে এই পতিতালয়ের যাত্রা শুরু হয়। ১৯৯৯ সালে পতিতালয়টি ধ্বংস করে ফেলার আগে এটি ছিলো দেশের সবচেয়ে বৃহত্তম এবং পৃথিবীর সবচেয়ে বড় পতিতালয়গুলোর মধ্যে একটি। টানবাজার যৌনপল্লি নারায়ণগঞ্জ জেলার টানবাজার পার্কের পাশে কুটিপাড়ায় অবস্থিত ছিল। টানবাজার মূলত রঙ, সুতা ও কেমিক্যাল পণ্যের ব্যবসার জন্য বিখ্যাত। পতিতালয়ে যাওয়ার জন্য দুইটি রাস্তা ছিলো। একটি আশা ও মাশা নামক সিনেমা হলের পাশ দিয়ে এবং অন্যটি টানবাজার মসজিদের পাশ দিয়ে। প্রায় ৩ একর জায়গা জুড়ে গড়ে উঠেছিল এই পতিতালয়টি। টানবাজার যৌনপল্লিতে প্রায় ২০০০ ঘরে ৩৫০০ এর অধিক যৌনকর্মী পতিতাবৃত্তি পেশার সাথে জড়িত ছিলো। যাদের অনেকেই বংশানুক্রমে সেখানে বসবাস করতো। প্রায় ৪০০ বছর ধরে সেখানে পতিতাবৃত্তি পেশাকে কেন্দ্র করে বাংলাদেশের সবচেয়ে বড় পতিতালয়টি গড়ে উঠেছিলো। ১৯৯৯ সালের জুলাই মাসে সাধারণ জনগণ ও পুলিশ শেষ রাতে যৌনকর্মীদের ওপর হামলা করে এবং তাদের সেখান থেকে বের করে দেয়। যৌনকর্মীদের আচার-অনুষ্ঠান পালনের ‘মা ফাতিমা মন্দির’ ভেঙে ফেলা হয়। কোন প্রকার পুনর্বাসনের ব্যবস্থা করা ছাড়াই তাদের উচ্ছেদ করার জন্য সারাদেশে বিভিন্ন সংগঠন আন্দোলন শুরু করে। পতিতালয় রক্ষা আন্দোলনে সেই সময় যারা নেতৃত্ব দিয়েছিলেন তাদের মধ্যে সর্দারনী রিতা খানম অন্যতম। টানবাজার পতিতালয়টির স্থানে বর্তমানে মোহাম্মদ কমপ্লেক্স বানানো হয়েছে। বর্তমানে সেই ভবনগুলো সুতা ব্যবসায়ীদের ঘর অথবা গোডাউন ঘরে পরিচালিত হচ্ছে। পুরাতন পতিতালয়ের ৪/৫ তলা কিছু ভবন এখনো রয়েছে। উচ্ছেদ এর পর এখান থেকে যৌনকর্মীরা সারাদেশে ছড়িয়ে পড়েন। দৌলতদিয়া পতিতালয় কান্দাপাড়া পতিতালয় "2,000-room brothel shut eviction"। The Independent (ইংরেজি ভাষায়)। সংগ্রহের তারিখ ২০১৮-১০-০২।  ডেস্ক, লোকসমাজ (২০১৭-০৮-০৯)। "ধর্ষণের মহোৎসব এবং যৌনকর্মের অতীত বর্তমান - loksamaj"। loksamaj (ইংরেজি ভাষায়)। সংগ্রহের তারিখ ২০১৮-১০-০২। [স্থায়ীভাবে অকার্যকর সংযোগ] "টানবাজার থেকে টাঙ্গাইল"। প্রথম আলো। সংগ্রহের তারিখ ২০১৮-১০-০২।  "Prostitutes in Bangladesh fight eviction: Girls earn about $30 a day, but half goes to pay for rent"। walnet.org। সংগ্রহের তারিখ ২০১৮-১০-০২।  "http://dundeebarta.com/online/?p=13876"। dundeebarta.com (ইংরেজি ভাষায়)। সংগ্রহের তারিখ ২০১৮-১০-০২।  |title= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] bd24live.com। "পতিতাবৃত্তি অবৈধ না !" (ইংরেজি ভাষায়)। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ২০১৮-১০-০২।  "টানবাজারের টান এখন স্টেশনে"। jagonews24.com (ইংরেজি ভাষায়)। সংগ্রহের তারিখ ২০১৮-১০-০২।